CELEX: 62013CA0422
Language: hu
Date: 2015-07-02 00:00:00
Title: C-422/13. sz. ügy: A Bíróság (első tanács) 2015. július 2-i ítélete (a Schleswig-Holsteinisches Oberverwaltungsgericht [Németország] előzetes döntéshozatal iránti kérelme) – Landesamt für Landwirtschaft, Umwelt und ländliche Räume des Landes Schleswig-Holstein kontra Uta Wree (Előzetes döntéshozatal iránti kérelem — Mezőgazdaság — Közös agrárpolitika — Egységes támogatási rendszer — 73/2009/EK rendelet — 34. cikk, (2) bekezdés, a) pont — A „támogatásra jogosult terület” fogalma — A „mezőgazdasági terület” fogalma — Lezárt hulladéklerakó gyepesített fedőrétegét alkotó terület — Mezőgazdasági célú használat — Megengedhetőség)

7.9.2015   
            
            
               HU
            
            
               Az Európai Unió Hivatalos Lapja
            
            
               C 294/3
            
         A Bíróság (első tanács) 2015. július 2-i ítélete (a Schleswig-Holsteinisches Oberverwaltungsgericht [Németország] előzetes döntéshozatal iránti kérelme) – Landesamt für Landwirtschaft, Umwelt und ländliche Räume des Landes Schleswig-Holstein kontra Uta Wree
   (C-422/13. sz. ügy) (1)
   
   ((Előzetes döntéshozatal iránti kérelem - Mezőgazdaság - Közös agrárpolitika - Egységes támogatási rendszer - 73/2009/EK rendelet - 34. cikk, (2) bekezdés, a) pont - A „támogatásra jogosult terület” fogalma - A „mezőgazdasági terület” fogalma - Lezárt hulladéklerakó gyepesített fedőrétegét alkotó terület - Mezőgazdasági célú használat - Megengedhetőség))
   (2015/C 294/03)
   Az eljárás nyelve: német
   
      A kérdést előterjesztő bíróság
   
   Schleswig-Holsteinisches Oberverwaltungsgericht
   
      Az alapeljárás felei
   
   
      Felperes: Landesamt für Landwirtschaft, Umwelt und ländliche Räume des Landes Schleswig-Holstein
   
      Alperes: Uta Wree
   
      Rendelkező rész
   
   A közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendelet 34. cikke (2) bekezdésének a) pontját úgy kell értelmezni, hogy valamely, a lezárást követő utógondozási szakaszban lévő hulladéklerakó fedőrétegét alkotó terület az e rendelkezés értelmében vett „mezőgazdasági területnek” minősül, amennyiben azt ténylegesen állandó legelőként használják.
   
      (1)  HL C 304., 2013.10.19.